Im Ostn hod de Union eascht amoi vasuacht mim Hoibinsl-Fäidzug (engl.: Peninsula-Campaign) vo Meaz bis August 1862, de Haubtstod da Konfedariatn, Richmond, Virginia, eiznemma. Des hod da konfedariade Genaroi Robert E. Lee vahindat, dea no sein Eafoig bei da Siem-Dog-Schlochd bei Manassas ( 2.Schlochd am Bull Run) mid da Nord-Virginia-Armee in Maryland eidrunga is. De easchde Inwasion vo da Union hod mid da Schlochd am Antietam (a Schlochd bei Sharpsburg) gend kod. Nom Sieg am Antietam, hod da Lincoln de Emanzibatzionseaklerung, de olle Sklafna in de Stoodn de rebäiian, vo 1. Jenna 1863 oo fia frei eaklead, de Sklafna in da Union owa ned, valesn. Des hod an Noadn an moaralischn Voadoi voschaffd und hods Großbritannien und Frankreich unmegle gmochd fian Siidn eizdren. S Griagszui voum Lincoln woa owa owei no de Widaheastäung da Union.